เดี๋ยวนี้ซูชิบาร์ในกรุงเติบโตขึ้นเป็นดอกเห็ดก็ว่าได้ แต่ถ้าให้เดินเข้าร้านซูชิพรีเมียมสักร้าน นอกจากจะต้องเตรียมควักกระเป๋าสตางค์จ่ายแบบunlimited แล้ว อาจจะกลับออกจากร้านมาด้วยสภาพไม่อิ่มเต็มท้องอีกด้วย ถ้าจะมีร้านไหนสักร้านที่จะเติมเต็มกระเพาะด้วยซูชิระดับพรีเมียม ในรูปแบบไม่อิ่มไม่กลับคงจะดีมากๆๆ วันนี้เราเลยมานำเสนอ ร้านบุฟเฟ่ซูชิระดับพรีเมียมที่สามารถอิ่มตื้อ ในราคาจับต้องได้!! แต่เดี๋ยวก่อน!ยังไม่หมด เพราะ ถ้ามาที่นี่จะไม่ได้แค่ซูชิ แต่จะได้ชาบู ชาบูวว ไปด้วยยในราคาเดียววว โอ้โหหห มันยอดมาก ใช่ไม๊ล่าา!!

••พิกัติ&การเดินทาง••
สำหรับ shibuya shabu มีด้วยกัน 3 สาขา คือ สาขาทองหล่อ 20, สาขาเจริญนคร และสาขา ตึกวรสมบัติพระราม9

สาขาที่ทานวันนี้คือ สาขาทองหล่อ 20 ซึ่งตัวร้านอยู่ที่ชั้น 1 ของตึก SPC 

การเดินทาง สามารถจะลงรถไฟ้าสถานีทองหล่อแล้วนั่ง taxi เข้ามา หรือจะขับรถมาจอดที่ตึกก็ได้ค่ะ เมื่อเข้าซอยทองหล่อ 20แล้วขับมาอีกนิดเดียว ร้านจะอยู่ทางซ้ายมือ

บรรยากาศภายในร้านก็เน้นสีสบายๆตาอย่างสีขาวๆครีมๆ ตัดกับสีแดงนิดหน่อย ไม่ได้ตกแต่งอะไรมากมาย บรรยากาศสบายๆค่ะ ซึ่งก็เหมาะกับทั้งมาทานกับกลุ่มเพื่อน ครอบครัวก็ได้ แต่ละโต๊ะมีพื้นที่มากพอสมควรไม่อึดอัดค่ะ

**คำเตือน ทานไม่หมดปรับกันจริง เค้าจริงจังน่ะ เพราะฉะนั้น สั่งแค่เท่าที่ทานหมดนะคะ**

••Shabu Shabu••
Shabuที่นี่จะมีบริการทั้งเนื้อวัว หมูคุโรบูตะ ไก่บด และปลาสดเลย นอกจากนั้นพวกผักต่างๆและเส้นบุก วุ้นเส้น อุด้ง ไข่ไก่ ฟองเต้าหู้ ปูอัด โมจิ ลูกชิ้นปลา สามารถเลือกตักตามใจชอบที่buffet bar ค่ะ 

โดยสามารถเลือกซุปได้ 2 แบบ จาก 3 แบบ ได้แก่ ซุปชาบูแบบใส ซุปสุกี้น้ำดำ และซุปหางวัว วันนี้เลือกซุปหางวัว กับซุปสุกี้ค่ะ

ส่วนเนื้อที่สั่งมาวันนี้จะเน้นเนื้อหมู ไม่ได้สั่งเนื้อมาทาน หมูแร่มาได้บางพอใช้ได้ ส่วนรสชาติเราว่าเนื้อไม่ได้นุ่มมาก ส่วนตัวจะชอบอากิโยชิมากกว่า

••Sushi••
แต่ละเดือนโปรโมชั่นและเมนู sushi จะแตกต่างกันไป ใครสนใจจะไปทานก็ลองติดตามข่าวจากทางร้านดูนะคะ

ในส่วน sushi นี้ต้องบอกว่าเด่นกว่า shabu เยอะมากกๆ เพราะ เนื้อปลาและวัตถุดิบต่างๆๆสด และให้ปริมาณคุ้มค่า ชิ้นใหญ่ เสริฟมาทีนี่มองไม่เห็นข้าวกันเลยทีเดียววว 

ช่วงที่ไปทานเป็น promotion set B ค่ะ ที่เด่นๆๆ ของเค้า คือ sushi หน้าปลาโอ หน้าปลาไหล หน้าหอยเชลล์ 
(แต่บางเดือนเป็น set A+B ซึ่งสามารถสั่งได้หลากหลายสุดๆๆ ยังไงต้องลองติดต่มข่าวสารเป็นรายเดือนไป)

- หน้าปลาโอ
อันนี้เสิร์ฟสด เนื้อนุ่มดี แต่รสชาติยังเบสิคค่ะ 

- หน้าปลาไหล**
ชิ้นนี้นี่ชอบสุดๆๆเนื้อปลาไหลชิ้นหนา ซอสก็อร่อยมากๆๆ ทานแล้วทั้งหอมทั้งมัน จนต้องสั่งเบิ้ลหลายรอบมากๆๆค่ะ

- หน้าปลาแซลมอนกับมะเขือเทศ
หน้าปลาแซลมอนเราเลือกได้ว่าจะให้เสริฟเป็นแบบข้าวหรือว่าจะให้ใส่มะเขือเทศค่ะ และนอกจากนั้นยังสั่งให้รนไฟมาให้ได้ด้วยสำหรับคนไม่ชอบทานแบบสด 
วันนี้เลือกสั่งแบบสดกับมะเขือเทศตามเมนูเลย ซึ่งปลาแซลมอนสด ไม่เละ เนื้อแน่นดีได้มาตรฐานเลยค่ะ

- หน้าปูอลาสก้า
เนื้อปูชิ้นใหญ่ สัมผัสเนื้อนุ่มและแน่นดี ใช้ได้ค่าา

- หน้าหอยเชลล์
คำนี้หนุบหนับเต็มปากเต็มคำดีค่ะ แต่ออกจะจืดไปหน่อย

- หน้าหอยแมลงภู่นิวซีแลนด์
คำนี้ก็สดดี หอยตัวโต ทานแล้วไม่มีกลิ่นคาวกวนใจ แต่รสชาติไม่ตื่นเต้นโดดเด่นมากเท่าไหร่ รู้สึกว่าไม่ค่อยเข้ากับการมาทำเป็นซูชิมากนัก

- หน้าทาโกะ
คำนี้ส่วนตัวชอบค่ะ หนุบหนับ กรุบๆด้วย นุ่มเหนียวนิดๆ เคี้ยวเพลิน

- หน้ากุ้งหวาน
คำนี้ใช้ได้ค่ะ รสชาติดี กรุบๆนุ่มๆด้วย รสชาติมาตรฐาน

- หน้ายูเกะ (สั่งแต่ไม่ได้ลองทาน) 
อันนี้เป็นหน้าเนื้อสับแล้วตอกไข่นกกระทาดิบลงมาทานพร้อมกันเสริมความหวานของเนื้อ แต่เราไม่ทานเนื้อมาก เมนูนี้เลยขอบาย แต่พี่ชายบอกว่ารสชาติดีค่ะ

- หน้าไข่กุ้ง
มาถึงคำนี้ที่ออกจะทานง่ายๆและรสชาติดีตามสมควร

- หน้าแซลมอนมากิ (ไม่ได้สั่ง)

- แคลิฟอร์เนียโรล (ไม่ได้สั่ง)

- เทมากิ มีให้เลือก 2 แบบ คือ ไข่กุ้งกับไข่ปลาแซลมอน
อันนี้แนะนำให้ลองทานกันได้ค่ะ แต่อย่าทานเยอะนะ อันเดียวพอ เดี๋ยวอิ่มเร็ว อิอิ ถึงแม้ว่าร้านจะให้ข้าวมาไม่มาก แต่คำใหญ่ใช้ได้ วันนี้เราเลือกเป็นไข่ปลาแซลมอน ใส่ให้เยอะพอสมควร หอมมันแตกโพร๊ะๆ สดอร่อยดีค่าาา

นอกจากนี้ทุกวันยังเสริฟ side menu อีกหลายเมนูเลย เช่น สลัดอโวคาโด สลัดกุ้ง เทมปุระ ไข่หวาน ไข่ตุ๋น ไก่คาราเกะ ก็เลือกทานกันได้ตามอัธยาศัย ซึ่งรสชาติที่สั่งมาทานส่วนมากรสชาติกลางๆไม่ได้มีอะไรโดดเด่นในส่วนนี้จนพลาดไม่ได้ สั่งทานกันเล่นๆได้ค่ะ

ปิดท้ายมื้ออย่าลืม ไปหยิบขนมมาทานนะอร่อยดี พวกพานนาคอตต้าชาไทยนี่ขอบฟินมากๆ นอกจากนั้นมีไอศกรีมเสาวรสให้ด้วย แต่ไอศกรีมยังไม่โดน เราว่ารสหวานไปหน่อย รสชาติไม่ค่อยธรรมชาติในแบบpassion fruitเท่าที่ควร

โดยรวมถือว่าคุ้มค่าราคามากทีเดียวสำหรับทั้งบุฟเฟ่ชาบูและซูชิระดับพรีเมียมเช่นนี้ รสชาติโดยรวมถือว่าพอใช้ได้ มีอร่อยมากจนติดใจ และบางอย่างก็รสชาติมาตรฐานทั่วไปค่ะ ส่วนตัวชอบทานซูชิมากกว่าชาบู ที่ยังถือว่าไม่เด่นมากนัก แต่สำหรับนักชิมกระเพาะเหล็กทั้งหลายแล้ว ร้านนี้เป็นร้านที่ห้ามพลาดจริงๆค่ะ คุ้มค่า อร่อยดี๊ดี~